EkBass/fiwiki-20250220-pages-articles huggingface dataset:
Vince Gironda

Vincent Anselmo ”Vince” Gironda (9. marraskuuta 1917 Bronx, New York, Yhdysvallat – 18. lokakuuta 1997 Venturan piirikunta, Kalifornia, Yhdysvallat) oli yhdysvaltalainen kehonrakentaja, personal trainer ja kuntosaliyrittäjä, joka tunnettiin myös lempinimellä ”Iron Guru”.Vince Gironda, Call him- ironguru, Ironguru.com Hän toimi muun muassa ensimmäisen Mr. Olympia -kehonrakennuskilpailun voittaneen Larry Scottin valmentajana.Larry Scott remembers Vince Gornda. Ironguru.comIronguru.comTraining methods of Larry Scott, Ironguru.com Vuonna 1948 Gironda perusti vaatimattoman vanhanaikaisen kuntosalin nimeltä Vince’s Gym Los Angelesiin. On sanottu, että 1960-luvulla hänen kuntosalinsa tuotti enemmän kehonrakennusmestareita kuin mikään muu sali kyseisenä ajanjaksona.Vince's Gym, Ironguru.com Se tunnettiin ”kehonrakennuksen Mekkana”, mutta myöhemmin kyseisen arvonimen sai Venicen kaupunginosassa Los Angelesissa sijaitseva Joe Goldin perustama Gold’s Gym. Girondan kuntosalilla on treenannut moni tunnettu kehonrakentaja, kuten Arnold Schwarzenegger,Arnold Schwarzenegger on Vince Gironda, Ironguru.com Don Howorth, Dave Draper, Larry Scott, Mohammed Makkawy,Vincegironda.com Rick Wayne ja Frank Zane. Gironda valmensi myös näyttelijöitä huippukuntoon, ja hän toimi muun muassa Denzel Washingtonin, Clint Eastwoodin ja Erik Estradan valmentajana.Trulyhuge.com Gironda tunnettiin myös suorasanaisena ja tiukkana valmentajana: jos hänen oppilaansa ei treenannut hänen metodiensa mukaan, hän erotti uppiniskaisen kyseenalaistajan saliltaan lähes poikkeuksetta. Girondan harjoitusmetodeja ja näkemyksiä ruokavaliosta on pidetty ristiriitaisina. ==Kirjallisuutta== *Robert Kennedy and Vince Gironda, Unleashing the Wild Physique, 1984, Sterling Pub. Co, ISBN 0-8069-7888-0 *Alan Palmieri, Vince Gironda Legend And Myth, CD-ROM, 2004 *Daryl Conant, "InVINCEable, 2009 *Randy Roach, "Muscle, Smoke and Mirros" Vol,1 (2008) Vol,2 (2011) == Lähteet == ==Aiheesta muualla== *Tom Venuto Speaks About Vince Gironda. Bodybuildingsecrets.com *Gains. Vince Gironda. Criticalbench.com *Vince Gironda, Criticalbench.com Luokka:Yhdysvaltalaiset kehonrakentajat Luokka:Vuonna 1917 syntyneet Luokka:Vuonna 1997 kuolleet
Jeremy Welsh

Jeremy Welsh (s. 30. huhtikuuta 1988 Bayfield, Ontario, Kanada) on kanadalainen jääkiekkoilija, joka pelaa Saksan DEL-liigajoukkue Krefeld Pinguinsissa. == Ura == Welsh teki vuoden mittaisen sopimuksen Carolina Hurricanesin kanssa 5. huhtikuuta 2012 ja pelasi ensimmäisen ottelunsa vain kaksi päivää myöhemmin Florida Panthersia vastaan. Ennen kauden 2013-2014 alkua Welsh vaihdettiin Zac Dalpen kanssa Vancouver Canucksiin, joka antoi tilalle Kellan Tochkinin sekä neljännen kierroksen varausvuoron vuoden 2014 varaustilaisuuteen. Welsh teki ensimmäisen NHL-maalinsa 22. marraskuuta 2013 Columbus Blue Jacketsia vastaan ohittaessaan maalivahti Sergei Bobrovskyn. 21\. heinäkuuta 2014 Welsh siirtyi yksivuotisella kahden suunnan sopimuksella St. Louis Bluesiin. == Tilastot == 2011–2012 Carolina Hurricanes NHL 1 0 0 0 4 – – – – – 2012–2013 Carolina Hurricanes NHL 5 0 1 1 0 – – – – – Charlotte Checkers AHL 69 14 12 26 16 5 0 3 3 2 2013–2014 Vancouver Canucks NHL 19 1 0 1 6 – – – – – Utica Comets AHL 49 7 8 15 14 – – – – – 2014–2015 Chicago Wolves AHL 75 20 21 41 32 5 1 1 2 2 2015–2016 Chicago Wolves AHL 74 15 13 28 54 – – – – – St. Louis Blues NHL 2 0 0 0 2 – – – – – 2016–2017 Fischtown Pinguins DEL 36 13 16 29 33 6 3 1 4 25 2017–2018 Düsseldorfer EG DEL 49 10 10 20 8 – – – – – 2018–2019 HC Pardubice ČEL 4 0 1 1 2 – – – – – Grizzlys Wolfsburg DEL 26 7 11 18 8 – – – – – 2019–2020 Krefeld Pinguine DEL 45 7 8 15 12 – – – – – 4 kautta yhteensä NHL 27 1 1 2 12 – – – – – 4 kautta yhteensä AHL 267 56 54 110 116 10 1 4 5 4 4 kautta yhteensä DEL 156 37 45 82 61 6 3 1 4 25 == Lähteet == * * * === Viitteet === Luokka:Vuonna 1988 syntyneet Luokka:Elävät henkilöt Luokka:Kanadalaiset jääkiekkoilijat
Viestikilpailu

Viestikilpailu on urheilussa joukkuekilpailu, jossa saman joukkueen jäsenet suorittavat osuutensa peräkkäin niin että seuraava viestinviejä aloittaa suorituksensa heti kun edellinen lopettaa. Voittaja on se joukkue, jonka viimeinen viestinviejä eli ankkuri pääsee ensimmäisenä maaliin. Viestikilpailuja käydään esimerkiksi juoksussa, hiihdossa, suunnistuksessa, uinnissa ja kaukalopikaluistelussa. Viestinvaihto tapahtuu lajista riippuen eri tavoin: hiihdossa ja luistelussa viestinviejien välisellä kosketuksella, suunnistuksessa kosketuksella tai kartan tai viestivälineen luovutuksella, juoksussa yleensä viestikapulan vaihdolla ja uinnissa altaanpäätyä koskettamalla. Viestirikko eli väärällä tavalla suoritettu vaihto johtaa yleensä joukkueen hylkäykseen. ==Katso myös== * 4 × 100 metrin viestijuoksu * 4 × 400 metrin viestijuoksu * Viestihiihto ==Lähteet== *
Ericus Tigerstedt

Ericus (Erik) Tigerstedt (Fahlander) (21. maaliskuuta 1640 Turku - 16\. huhtikuuta 1697 Turku) oli suomalainen virka- ja tiedemies. Tigerstedtin vanhemmat olivat kirkkoherra Erik Fahlander ja Magdalena Harmainen. Hän opiskeli vuodesta 1650 Turussa ja nähtävästi myös Uppsalassa, tuli maisteriksi ja 1666 Turun hovioikeuden auskultantiksi. 1668 Tigerstedtistä tuli Turun Akatemian filosofisen tiedekunnan apulainen ja 1699 yliopiston sihteeri. Hän toimi myös varalaamannina ja lainlukijana. 1671 Tigerstedtistä tuli heprean ja kreikan kielten professori ja 1682 lainopin professori. Akatemian rehtorina hän toimi 1681–1682. Tigerstedt jatkoi luentojaan yliopistossa senkin jälkeen, kun hänestä oli 1685 tullut hovioikeuden asessori. 1694 Tigerstedt toimi Turun ja Porin läänin vt. maaherrana. Hänet aateloitiin nimellä Tigerstedt vuonna 1691. Tigerstedt julkaisi yhteensä 16 väitöskirjaa, etupäässä siveys- ja oikeusfilosofiasta.Tigerstedtin puoliso 1660-luvulta alkaen oli Kristina Wallenstjerna (k. 1731). Viitattu 7.5.2014. == Lähteet == ==Aiheesta muualla== * Tigerstedtin 16 väitöskirjaa. Viitattu 7.5.2014. Luokka:Suomalaiset aateliset Luokka:Suomalaiset juristit Luokka:Suomalaiset tuomarit Luokka:Turun akatemian professorit Luokka:Suomalaiset professorit Luokka:Turun akatemian rehtorit Luokka:Vuonna 1640 syntyneet Luokka:Vuonna 1697 kuolleet
Tanssiorkesteri Koivu

Tanssiorkesteri Koivu on suomalainen puhallinyhtye, joka on tehnyt yhden albumin Bluebird- levymerkille.http://www.fono.fi/Dokumentti.aspx?esittaja=Tanssiorkesteri+Koivu&ID;=0ed2ee66-796d-4343-91a6-0d1ac39c4079 Yhtye julkisti albuminsa Pyykkiyö toukokuussa 1990 ”poikkitieteellisissä pyykki-iltamissa” hotelli Lordissa, vierailevina solisteina oopperasopraano Taru Valjakka, jazzpianisti Seppo Kantonen ja viulisti Manfred Gräsbeck. Tanssiorkesteri Koivu on toiminut iskelmälaulaja Marita Taavitsaisen yhtyeenä. ==Diskografia== * ==Lähteet== ==Aiheesta muualla== * Luokka:Suomalaiset puhallinorkesterit Luokka:Suomalaiset tanssiorkesterit
Kinkoniini

Kinkoniini (C19H22N2O) on kiina-alkaloideihin kuuluva kinoliinirakenteinen alkoloidi. ==Ominaisuudet== Kinkoniini eristettiin ensimmäisenä kiina- alkaloideista vuonna 1810. Yhdistettä esiintyy useissa kiinapuiden suvun (Cinchona) lajien kuoressa erityisesti C. micrantha- ja C. officinalis-lajien kuoressa. Lisäksi sitä on löydetty eräiden Remijia-suvun kasvien kuoresta.Linda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 7.4.2014 Huoneenlämpötilassa kinkoniini on valkoinen kiteinen aine. Yhdiste sublimoituu helposti noin 220 °C lämpötilassa ennen sulamispistettään. Yhdiste liukenee vain heikosti veteen, mutta paremmin etanoliin, kloroformiin, dietyylieetteriin ja pyridiiniin. Kinkoniinin ominaiskiertokyky on etanoliliuoksessa +229°. Yhdiste on kinkonidiinin stereoisomeeri. Kinkoniinilla on malarialoisioita tappavia ominaisuuksia. Kinkoniinia voidaan käyttää orgaanisessa kemiassa reagenssina erotettaessa enantiomeerejä toisistaan resoluutiolla esimerkiksi mantelihapon enantiomeerien erotuksessa. ==Lähteet== Luokka:Alkaloidit
Aavikon kuningatar

Aavikon kuningatar (Queen of the Desert) on helmikuussa 2015 ensi-iltansa saanut elämäkerrallinen draamaelokuva. Werner Herzogin käsikirjoittama ja ohjaama elokuva perustuu brittiläisen tutkimusmatkailijan, arkeologin, poliittisen virkailijan ja ensimmäisen maailmansodan aikana Britannialle vakoojana toimineen Gertrude Bellin elämään. Elokuvan pääosissa nähdään Nicole Kidman, James Franco, Damian Lewis ja Robert Pattinson. Aavikon kuningatar julkaistiin Berliinin elokuvajuhlilla 6. helmikuuta 2015. == Rooleissa == == Katso myös == * Arabian Lawrence == Lähteet == == Aiheesta muualla == * * Queen of the Desert Film (viralliset verkkosivut) Luokka:Vuoden 2015 yhdysvaltalaiset elokuvat Luokka:Werner Herzogin ohjaamat elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset historialliset elokuvat
Chromecast

Chromecast on Googlen kehittämä mediasoitin. Se on pienehkö HDMI-laite, jonka avulla ääntä ja videota voi suoratoistaa WLANin (Internetin tai lähiverkon) kautta teräväpiirtotelevisioon tietokoneen, tabletin tai älykännykän ohjaamana. Toistoa voi ohjata Chromecastin mobiili- tai web-sovelluksella tai käyttämällä Chrome-selaimen ”tab casting” -ominaisuutta. Chromecastin kanssa toimivat muun muassa Spotify, YouTube, Netflix, Viaplay ja HBO Max. Chromecast julkaistiin 24. heinäkuuta 2013 ja se tuli Yhdysvalloissa myyntiin samana päivänä 35 dollarin hintaan yhdessä Netflix-sovelluksen kolmen kuukauden ilmaisen käyttöoikeuden kanssa. Ohjelmistokehityspaketti Google Cast SDK julkaistiin 3. helmikuuta 2014. Sen avulla kolmannet osapuolet voivat rakentaa omiin sovelluksiinsa tuen Chromecastille. Toisen sukupolven Chromecast julkaistiin syksyllä 2015. Lokakuussa 2016 julkistettiin Chromecast Ultra, jolla voi toistaa 4K- ja HDR-laatuista kuvaa. Kesäkuussa 2022 julkaistiin Chromecast, jolla pystyy käyttämään myös Googlen omaa Google TV-järjestelmää. ==Lähteet== == Aiheesta muualla == Luokka:Google
9 PM (Till I Come)

”9 PM (Till I Come)” on saksalaisen trance-tuottaja ATB:n kappale, joka on julkaistu hänen debyyttisinglenä sekä ensimmäisenä singlenä hänen Movin' Melodies-debyyttialbumilta. Single pääsi 14. sijalle Saksan singlelistalla. Kappale oli myös kansainvälisesti menestys. Single pääsi Britannian singlelistan kärkeen 3. heinäkuuta 1999 ja pysyi siellä yhteensä kaksi viikkoa, muodostuen valtion vuoden 1999 viidenneksi parhaiten myyneeksi kappaleeksi 850 000 kopion vuosimyynnillä. Kappale pääsi singlelistan kärkeen myös Irlannissa kahdeksi viikoksi. Kappale sijoittui Belgiassa ja Norjassa kolmannelle, Belgiassa viidennelle, Italiassa seitsemännelle ja Australiassa kymmenelle sijalle. Kappale oli ensimmäinen, jonka André Tanneberger julkaisi hänen ATB-nimekkeen alaisena. Kappaleen sanat esittää Yolanda Rivera. ”9 PM (Till I Come)” muodostui vuonna 2000 niin suosituksi, että Electronic Arts päätti käyttää sitä heidän FIFA Premier League All Stars 1999 -pelin tunnuskappaleena. Siinä käytetty versio oli Signumin tekemä remix. Sequential Onen vuoden 1999 remix-versio on ollut hyvin suosittu klubeilla vuodesta 1999 lähtien ja sitä on käytetty myös Britannian radioversiossa. ==Lähteet== Luokka:Vuoden 1998 kappaleet Luokka:Saksalaiset elektronisen musiikin kappaleet Luokka:Trance-kappaleet
Pohjois-Norlannin hovioikeus

Pohjois-Norlannin hovioikeus () on hovioikeus, jonka piiri käsittää Västerbottenin läänin ja Norrbottenin läänin. Hovioikeuden kotipaikka sijaitsee Uumajassa, rakennuksessa, joka on yksi vanhimmista taloista kaupungissa. Se on myös yksi harvoista kivitaloista, jotka pystytettiin ennen kaupungissa riehunutta suurta tulipaloa, joka vuonna 1888 tuhosi suurimman osan kaupungista. == Rakennus == Arkkitehti Johan Nordquist on suunnitellut uusrenessanssityylisen suuren valkoisen rakennuksen, joka rakennettiin vuosina 1886–1887. Alkuvuosinaan taloa käytettiin kouluna kansakoulun opettajien kouluttamiseen. Rakennuksessa oli rehtorin asunto, luokkahuoneet, auditorio ja kuntosali. Rakennusta ympäröi pieni puisto. 1920-luvulla rakennus ei ollut enää koulukäytössä ja joinakin seuraavina vuosina se toimi kultturitalona, jossa oli kirjasto sekä museo. Suurta auditoriota käytettiin teatterina ja konserttisalina. 1950-luvulla taloa laajennettiin kohti itää ja länttä. Talon sisäpuoli remontoitiin myöhemmin useaan otteeseen, viimeksi vuonna 1999. == Hovioikeus == 16\. joulukuuta 1936 kuningas Kustaa V vihki Pohjois-Norlannin hovioikeuden käyttöön. Hovioikeus erotettiin Svean hovioikeudesta Svean työtaakan vähentämiseksi. === Organisaatio === Hovioikeuden presidenttinä on toiminut Margareta Bergström vuodesta 2012 lähtien, jolloin hän tuli Anders Iacobaeusin tilalle. Presidentti hallitsee hallinnollista yksikköä ja oikeudellista yksikköä, jotka puolestaan koostuvat jäsenistä ja käsittely- yksiköstä. == Lähteet == == Aiheesta muualla == *Hovrätten för Övre Norrland Luokka:Ruotsin hovioikeudet Luokka:Uumajan rakennukset ja rakennelmat
Tukholman mellakat 2013

Tukholman mellakat alkoivat Husbyssa sunnuntaina 19. toukokuuta 2013, kun vähintään sata autoa ja rakennuksia sytytettiin tuleen. Husbyn asukkaista 80 prosenttia on maahanmuuttajataustaisia. Mellakat levisivät myöhemmin Tukholman muihin maahanmuuttajataustaisiin lähiöihin: ainakin Rinkeby, Tensta, Kista ja Fittja saivat osansa levottomuuksista. Mellakoiden välitön syy oli ampumisvälikohtaus, mutta perusongelmat oli kuitenkin rakennettu lähiöiden sisälle, sillä kyseiset lähiöt ovat Tukholman köyhimpiä alueita, joissa syrjäytymisennuste on suuri. == Tapahtumat == Mellakat saivat alkunsa sunnuntai-iltana 19. toukokuuta 2013, kun poliisi oli ampunut kuoliaaksi veitsen kanssa Pohjois-Tukholmassa Husbyssa riehuneen portugalilaistaustaisen miehen. Mellakoihin osallistui kymmeniä nuoria, jotka polttivat autoja ja rakennuksia sekä kivittivät poliiseja. Mellakoiden seurauksena poliisi pidätti yli 60 ihmistä rikoksista epäiltynä. == Reaktioita == Suomen somaliliiton puheenjohtaja kertoi uskovansa, että Tukholman kaltaiset mellakat ovat mahdollisia myös Suomessa maahanmuuttajavaltaisilla alueilla, jos maahanmuuttajien ongelmiin ei puututa. == Katso myös == * Englannin mellakat 2011 == Lähteet == == Aiheesta muualla == * Luokka:Vuoden 2013 mielenosoitukset ja levottomuudet Luokka:Tukholman historia
Mitä saisi olla

MitäSaisiOlla.fi oli Sanoman luoma suomalainen lyhytikäinen verkkokauppakeskus. Kauppakeskus avattiin huhtikuussa 2013 ja sen omisti Sanoma Media Finland. Verkkokauppakeskus hyödynti Symmetria Softwaren "Shop- in-Shop" verkkokauppa-alustaa, joka yhdistää useiden verkkokauppojen tarjoaman. Verkkokauppakeskuksen toimintalogiikka muistutti Fruugo- verkkokauppaa, joka yhdisti yli sadan suomalaisen, brittiläisen, hollantilaisen ja ruotsalaisen verkkokaupan tarjoaman, toisin kuin MSO.fi. Sen tarkoituksena oli parantaa kuluttajan kokemusta sekä kauppiaan tavoittavuutta ja pyrkiä Amazonin ja Play.comin kaltaiseksi verkkokauppakeskukseksi. MSO:n toiminta lopetettiin 30.4.2015. ==Lähteet== Luokka:Entiset suomalaiset verkkokaupat Luokka:Sanoma
Hurmaan

Hurmaan on suomalaisen muusikko ja lauluntekijä Lauri Tähkän toinen sooloalbumi, joka julkaistiin 27. syyskuuta 2013. Albumin on tuottanut Riku Mattila. Levy on lyriikoiltaan henkilökohtainen ja sen teemana on rakkaus.Eerola, Antti: Levyteemana rakkaus 20.9.2013. mtv.fi. Viitattu 17.6.2014 Tähkä järjesti ennen albumin julkaisua ennakkokuuntelutilaisuuksia viidessä Suomen kaupungissa. Tilaisuuksiin osallistujat arvottiin ja niihin pääsi hakemaan Iskelmäradion sivuilla olleen kilpailun kautta. Jokaiseen tilaisuuteen arvottiin noin 30-40 henkilöä. Tilaisuuksissa Tähkä kuuntelutti levyään ja kertoi kappaleiden sävellys- ja sanoitustyöstä. Albumi ylitti viikon kuluttua julkaisun jälkeen platinalevyyn oikeuttavan myyntimäärän, yli 20 000 kappaletta. Lauri Tähkän Vallillalle suunnittelemat ja lokakuussa 2013 julkistetut Hehku-, Ainoa- ja Lintukoto-kuosit liittyvät Hurmaan-albumin kappaleisiin.Vallilan Kaksio: Lauri Tähkä HeartDesign-kuosit 8.10.2013. Viitattu 15.5.2014 Helsinkiläinen käsityötaiteilija Noora Ojala on suunnitellut uniikkeja Tähkä fanikoruja liittyen albumin kolmeen kappaleeseen: "Hurmaan", "Puolikas" ja "Orjanruusu". Jokainen koru valmistettiin käsityönä. Albumi debytoi Suomen virallisen listan sijalla 2. == Kappaleet == Kaikki kappaleet on säveltänyt ja sanoittanut Lauri Tähkä, ellei toisin mainittu. # # # # # # # # # # # == Muusikot == * Lauri Tähkä – laulu, akustinen kitara * Marko Timonen – rummut, lyömäsoittimet * Arttu Hasu – basso * Milla Viljamaa – piano, harmoni, vibradoneon, laulu * Jaakko Kääriäinen – sähkökitarat, mandoliini, bouzuki, taustalaulu * Jarkko Kumpulainen – sähkökitarat, taustalaulu * Anssi Växby – basso, kontrabasso, jousisovitukset * Riku Mattila – akustinen kitara * Juho Viljanen – tuuba, pasuuna * Janne Toivanen – trumpetti * Jarno T. Karjalainen – taustalaulu * Grex Musicus-kuoron tuplakvartetti – laulu * Riikka Lampisen jousisto – jouset: viulu, alttoviulu, sello * Bratislava Symphony Orchestra – jouset, orkesterinjohtaja David Hernado Rico == Lähteet == == Aiheesta muualla == * Hurmaan discogs.com -sivustolla Luokka:Vuoden 2013 albumit Luokka:Lauri Tähkän albumit Luokka:Riku Mattilan tuottamat albumit
Maria Wnęk

Maria Wnęk (1922 Olszanka, Stary Sączin lähistö, Vähä-Puolan voivodikunta, Puola – 12. huhtikuuta 2005 Olszanka) oli lähiympäristössään outona pidetty, mutta kansainvälisesti tunnettu puolalainen itseoppinut art brut -taidemaalari. Hän oli hurmoksellisesti katolilainen, mikä näkyy hänen maalauksissaan. Maria Wnęk syntyi erityisen köyhään perheeseen Etelä-Puolassa. Hän kävi tehdastyössä jo lapsena ja auttoi samalla perhettään kotona. Hän sai käytyä neljä luokkaa alakoulua. Äiti kuoli toisen maailmansodan aikana, ja Maria jäi hoitamaan taloutta senkin jälkeen, vaikka muutti asumaan Nowy Sącziin. Hän joutui vuonna 1960 onnettomuuteen, jonka jälkeen aloitti maalauksen. Hän maalasi Kristuksen viimeisiin hetkiin liittyviä aiheita sekä Neitsyt Mariaa, muttei koskaan Jeesusta ristillä: ristejä hän sanoi kokeneensa tarpeekseen. Maalaukset ovat vahvoja, niissä hän tulkitsi omia kärsimyksiään kirjoituksissaan taulujensa taakse ja näki näkyjä maalatessaan. Hän päätyi lopulta paranoiaan ja siten psykiatriseen sairaalahoitoon. Hän kuoli syntymäkylässään. Wnękin töitä on näytteillä muun muassa Baltimoressa, Lausannessa ja Brysselissä, ja hänen töitään on kiertänyt näyttelyissä ympäri maailman. == Lähteet == == Aiheesta muualla == *itenet.fi Luokka:Puolalaiset taidemaalarit Luokka:Vuonna 1922 syntyneet Luokka:Vuonna 2005 kuolleet
Sarpaneva Watches

Sarpaneva Watches (ennen S.U.F) on suomalainen Helsingin Kaapelitehtaalla toimiva Stepan Sarpanevan perustama rannekelloja valmistava yritys. Kaikki kellot ovat Sarpanevan suunnittelemia. Kellojen jälleenmyyjinä toimivat useat yritykset ympäri maailmaa.http://www.sarpanevawatches.com/en/retailers.php Yrityksen valmistamia kelloja ovat muun muassa Korona K0, Korona K3 Routa, Korona K3 Northern Stars, Korona Moonshine Korona K2 Kaamos, Korona K1, Korona K3 Harvest Moon, Korona RG/WG, Korona K3 Black Moon, Supernova ja yhteistyössä sveitsiläisen kellovalmistajan Maximilian Büsser & Friendsin kanssa valmistettu yli 100 000 euron hintainen luksuskello Moonmachine.http://www.sarpanevawatches.com/en/models/korona-k0.php http://kelloblogi.blogspot.fi/2012/10/sammakko- kadessani_7.htmlhttp://www.mbandf.com/machines/performance- art/moonmachine/index.php#/abouthttp://www.ablogtowatch.com/mbf- hm3-moonmachine-watch-hands-on/http://blog.perpetuelle.com/watches/mbf- moonmachine-hm3-video/ ==Lähteet== Luokka:Kellonvalmistajat Luokka:Helsinkiläiset yritykset
Gertrude Bell

Gertrude Bell, CBE (14. heinäkuuta 1868 Washington Hall, County Durham, Englanti – 12. heinäkuuta 1926 Bagdad) oli brittiläinen tutkimusmatkailija, kirjailija, poliittinen virkailija, arkeologi ja vakooja, joka toimi ensimmäisen maailmansodan aikana Britannian tiedustelupalvelulle, ja josta tuli myöhemmin merkittävä vaikuttaja Britannian siirtomaapolitiikassa. Bell oli T. E. Lawrencen tavoin merkittävässä roolissa Britannian nostaessa sodan jälkeen valtaan hashemiitti-suvun dynastioita nykypäivän Jordanian ja Irakin alueella.Gertrude Bell Archive Newcastle University Library Vuonna 2015 tuli ensi-iltaan Bellistä kertova Werner Herzogin ohjaama elokuva Aavikon kuningatar (Queen of the Desert), jossa Belliä esittää Nicole Kidman. Hänestä on tehty myös dokumenttielokuva Kirjeitä Bagdadista (Letters from Baghdad, 2016), jonka Yle Teema esittää ja näyttää arkistossaan kevään 2018 aikana. Se tekijöinä ovat Sabine Krayenbühl ja Zeva Oelbaum. Se perustuu Bellin kirjeisiin ja aikalaiskommentteihin.Kirjeitä Bagdadista YleDokumentin kotisivu ==Lähteet== == Aiheesta muualla == Luokka:Vuonna 1868 syntyneet Luokka:Vuonna 1926 kuolleet Luokka:Brittiläisen imperiumin komentajat Luokka:Brittiläiset vakoojat Luokka:Englantilaiset tutkimusmatkailijat
Monitapaustutkimus

Monitapaustutkimus on tutkimusstrategia, yksi tapaustutkimuksen muodoista. Monitapaustutkimuksessa (multiple case study) tutkimuksen kohteena olevaa ilmiötä kuvaavia tapauksia ja niiden piirteitä puretaan osiin ja kootaan uudestaan ylemmällä abstraktion tasolla teorian kehittämiseksi. ==Lähteet== * ===Viitteet=== Luokka:Tutkimus
Laukaus Kyproksessa

Laukaus Kyproksessa on Åke Lindmanin ohjaama elokuva vuodelta 1965. Kyprokselle meni suomalaisia rauhanturvaajia ensi kerran 1964. Lindmanin elokuva valmistui seuraavana vuonna vaikeuksien jälkeen. Lindman itse on sanonut sitä katastrofiksi. AP: Laukaus Kyproksessa. Viikon tv-elokuvia. TV- maailma 18/2014, s. 12. Taustaa. Viitattu 8.5.2014. Suomalaisnäyttelijät olivat pääosin harrastajia. Rooli oli myös maskeeraaja monsieur Mossella eli Raimo Jääskeläisellä, jonka lempinimi on peräisin juuri tästä elokuvasta.Laukaus Kyproksessa. Yle.fi, Teema. 8.5.2014. Suuren kohun saattelemasta elokuvasta ei tullut yleisömenestystä, vaan se poistui ohjelmasta pian. Elokuva jäi tuottaja Oleg Jakovlewin ainoaksi tuotannoksi, eikä Lindmankaan ohjannut 30 vuoteen yhtään elokuvateatterielokuvaa. == Arviot == Aikalaiskriitikoista muun muassa Paula Talaskivi, Heikki Eteläpää ja Greta Brotherus antoivat elokuvalle murskakritiikin, Inkeri Lius (Suomen Sosialidemokraatti) oli myönteisempi: "Kuvauksen (Peronkoski) puolesta rauhallinen ja mielenkiintoinen filmi, jonka musiikkia seuraa mielellään" mutta "rakkaustarina on erittäin yksinkertainen eikä se siedä erittelyjä". Myönteisehköön arvioonsa Martti Savo (Kansan Uutiset) lisää: "Elokuvalle on eduksi se, että siinä näkee enemmän kyproslaisia kuin suomalaisia". Lehdistöarviot. Viitattu 8.5.2014. Arto Pajukallio (Katso) arvioi elokuvaa televisioesityksen aikana myönteisin sanakääntein: "Vaara, romantiikka ja eksotiikka kihelmöivät lopputuloksessa jännittävällä tavalla. Kulttuurit lähentyvät kreikkalaisen kansantanssin ja suomalaisen letkajenkan muodossa jotain etelänmatkoille tyypillistä tavoittavassa kohtauksessa." Jussi Karjalainen (Helsingin Sanomat) löytää jopa camp-huumoria. == Näyttelijät == == Lähteet == ==Aiheesta muualla== *Yle Areena - Laukaus Kyproksessa Luokka:Åke Lindmanin ohjaamat elokuvat Luokka:Suomalaiset mustavalkoelokuvat Luokka:Vuoden 1965 suomalaiset elokuvat Luokka:Suomalaiset jännityselokuvat Luokka:Suomalaiset romanttiset elokuvat
Musta feminismi

Musta feminismi on feminismin suuntaus, jonka mukaan seksismi, luokkasorto ja rasismi ovat sidoksissa toisiinsa. Mustan feminismin mukaan seksimiä ja luokkasortoa vastustavat mutta rotukysymykset huomiotta jättävät feminismin muodot voivat syrjiä mustia naisia. Combahee River Collective -ryhmä väitti vuonna 1974, että mustien naisten vapautus tarkoittaa vapautta kaikille ihmisille, sillä se edellyttäisi sekä rasismin, seksismin että luokkasorron päättämistä. Luokka:Feministiset käsitteet Luokka:Syrjintä
Summer

Summer on kesää tarkoittava englannin kielen sana, joka esiintyy myös sukunimenä. Tunnettuja Summer-nimisiä henkilöitä ovat: * Cree Summer (s. 1969), kanadalainen ääninäyttelijä ja laulaja * Donna Summer (1948–2012), yhdysvaltalainen poplaulaja * India Summer (s. 1975), yhdysvaltalainen pornonäyttelijä
Kati Borg-Penttilä

Kati Annette Borg-Penttilä (s. 1948) on suomalainen laulaja, joka on kuulunut Ernos-yhtyeen tunnetuimpaan kokoonpanoon vuodesta 1968. Hän esiintyi levyllä ensimmäisen kerran vuonna 1958 esittäen lastenlaulun Kauko Käyhkön kanssa. Nykyisin Borg-Penttilä kuuluu The Sixties Blondies -lauluyhtyeeseen. == Aiheesta muualla == * Luokka:Suomalaiset laulajat Luokka:Vuonna 1948 syntyneet Luokka:Elävät henkilöt
Kristiina Hanhirova

Kristiina Hanhirova (s. 24. huhtikuuta 1964 Kiiminki) on projektityöntekijä Vartiokylän seurakunnassa. Aiemmin hän toimi media-alan yrittäjänä. Sitä ennen Hanhirova on toiminut muun muassa Huomenta Suomi -tv-ohjelman juontajana.Kristiina Hanhirova, LinkedIn. Hanhirovan esikoiskirja Rakkautta, rukouksia ja rauhoittavia julkaistiin toukokuussa 2014Hanhirova, Kristiina - Rakkautta, rukouksia ja rauhoittavia; WSOY . Hanhirovan puoliso oli toimittaja Timo Laukkio. == Lähteet == Luokka:Suomalaiset toimittajat Luokka:Vuonna 1964 syntyneet Luokka:Elävät henkilöt
Tuulikki Pekkalainen

Tuulikki Pekkalainen (s. 1939) on suomalainen tietokirjailija ja toimittaja, joka on erikoistunut suomalaisen työväenliikkeen musiikkitoiminnan ja vuoden 1918 tapahtumien tutkimiseen. ==Teokset== * * * * ==Lähteet== Luokka:Vuonna 1939 syntyneet Luokka:Suomalaiset tietokirjailijat Luokka:Suomalaiset toimittajat Luokka:Elävät henkilöt
Saanto (kemia)

Saanto tarkoittaa kemiassa kemiallisessa reaktiossa muodostuvan tuotteen ainemäärän suhdetta teoreettiseen saantoon eli tyypillisesti reaktion rajoittavan lähtöaineen ainemäärään tai tasapainoreaktioissa tasapainokertoimista laskettuun teoreettiseen saantoon. Teoreettisessa saannossa otetaan huomioon myös reaktion stoikiometria. Saanto ilmaistaan useimmiten prosenttilukuna. Suurin mahdollinen teoreettinen saanto on 100%. Käytännössä teoreettista saantoa ei voida saavuttaa johtuen mahdollisista sivureaktioista ja häviöistä tuotteen eristyksen ja puhdistuksen yhteydessä. :\mbox{Saantoprosentti} = \frac{\mbox{todellinen saanto}}{\mbox{teoreettinen saanto}} \cdot 100 \% Reaktioiden tehokkuuden arviointiin voidaan käyttää saantoa. Lähes 100 % saantoa kutsutaan kvantitatiiviseksi, yli 90 % saanto on erinomainen, yli 80 % saanto erittäin hyvä yli 70 % saanto on hyvä, yli 50 % saanto on kohtalainen ja alle 40 % saanto on heikko. ==Lähteet== Luokka:Kemialliset reaktiot
Five Fifteen

Five Fifteen on suomalainen hard rock -yhtye. Nimensä yhtye on napannut The Who:n vuoden 1973 5:15-klassikkokappaleesta.Soundi - Five Fifteen kymppikerhoon – Tätä albumia kehtaa luukuttaa täydellä äänenvoimakkuudella == Kokoonpano == Yhtye on soittanut vuodesta 2020 alkaen seuraavalla kokoonpanolla: *Mika Järvinen - laulu, kitara *Maikki Liuski - laulu *Timo Gren - kitara *Mark Tuomela - kitara *Mikko Määttä - bassokitara *Hannes Pirilä - rummut *Kasper Mårtenson - kosketinsoittimet === Entisiä jäseniä === * Matti Salovaara – kitara * Juha Kuoppala – kosketinsoittimet * Repe Lumikumpu - basso * Jan-Erik Suni - rummut * Pate Kivinen - kosketinsoittimet * Kirka Sainio - basso == Diskografia == === Studioalbumit === * * * * * * * * === EP:t ja singlet === * * * * * * * * * == Lähteet == == Aiheesta muualla == * Five Fifteen discogs.com -sivustolla * Luokka:Suomalaiset hard rock -yhtyeet Luokka:Suomalaiset progressiivisen rockin yhtyeet
Kotiharjun sauna

Kotiharjun sauna eli Harjutorin sauna on Helsingin Kalliossa Torkkelinmäellä, Harjutorinkatu 1:ssä sijaitseva yleinen sauna, joka on perustettu vuonna 1928. Se on Helsingin ainoa jäljellä oleva perinteinen puulämmitteinen korttelisauna. == Yleistä == Perustamisestaan lähtien on saunan perusrakenne on pysynyt samana: miesten sauna pohjakerroksessa ja samankokoinen naisten sauna toisessa kerroksessa, jossa on nykyisin myös tilaussauna. Miestenpuolella ylimmälle lauteelle mahtuu 20–30 kylpijää. Miesten saunaan on myöhemmin rakennettu kovimmille löylynottajille muita lauteita ylempänä oleva piippuhylly, josta määrätään löylyn määrä. Kiukaan kivimäärä on n. 1 500 kg ja rautaa on n. 800 kg, miesten puolella kivet vaihdetaan useita kertoja vuodessa. Kiuaskivinä käytetään Orimattilan Pennalan kylästä louhittua peridotiittia. Kertalämmitteisen kiukaan lämmitykseen kuluu motti metrin halkoja. Sauna remontoitiin perinteitä kunnioittaen vuonna 1999. Korjaukseen saatiin tukea mm. Helsingin kulttuurikaupunkisäätiöltä. Saunan toimintaa tukee Kotiharjun saunayhdistys r.y. Miesten kiukaan sisukset muurattiin uudestaan kesällä 2007 putkiremontin yhteydessä. Kotiharjun sauna on nykyisin perheyritys. Vuonna 1991 sen ottivat hoitoonsa Väinö ja Meeri Holopainen. Nykyisin saunassa isännöivät ja emännöivät Risto ja Merja Holopainen. == Suojelu == Museovirasto teki Kotiharjun saunan sisätiloista rakennussuojeluesityksen ja joulukuussa 2023 Uudenmaan elinkeino-, liikenne- ja ympäristökeskus antoi päätöksen, jonka mukaan saunan ensimmäisen kerroksen sisätilat ja sen kiinteä sisustus on säilytettävä. Toista kerrosta ei suojeltu, sillä Elyn mukaan siitä voisi seurata saunan omistavalle taloyhtiölle kohtuuttoman suuria kustannuksia. == Lähteet == *www.kotiharjunsauna.fi === Viitteet === == Kirjallisuutta == * Kotiharjun sauna 1928-1998. Toimittanut: Satu Siponen. Toimituskunta: Ari Ahleskog, Antero Kupiainen, Jussi Pärnänen. Julkaisija: Kotiharjun saunayhdistys. 22 sivua. == Aiheesta muualla == * Kotiharjun saunan kotisivut * Kiuaskivien vaihto, video YouTube-palvelussa Luokka:Yleiset saunat Luokka:Kallio Luokka:Helsingin kulttuuri Luokka:Suomalaiset perheyritykset
Allan Päiviö

Allan Urho Päiviö (29. maaliskuuta 1925 Thunder Bay, Kanada – 19. kesäkuuta 2016) oli psykologian professori Länsi-Ontarion yliopistossa. Hänet tunnetaan erityisesti vuonna 1971 kehittämästään muistin kaksoiskoodausteoriasta (dual- coding theory). Päiviö väitteli tohtoriksi Montrealin McGill-yliopistossa vuonna 1959 ja toimi sen jälkeen opettajana Länsi-Ontarion yliopistossa vuodesta 1963 lähtien. Nuorempana hänet tunnettiin myös kehonrakentajana, joka voitti Mr. Canada -tittelin vuonna 1948.Allan Paivio - Dual Coding Theory Theories of Learning in Educational Psychology. Viitattu 8.5.2014. Allan Päiviön isä on kanadansuomalainen toimittaja, runoilija ja sosialisti Aku Päiviö. Hänen vanhempi veljensä Jules Päiviö oli arkkitehti ja professori, joka tuli tunnetuksi myös viimeisenä elossa olleena Espanjan sisällissodan kanadalaisena vapaaehtoisena. == Teoksia == *Imagery and Verbal Processes (1978) *Psychology of Language (1981) *Mental Representations: A Dual Coding Approach (1990) *Images in Mind: The Evolution of a Theory (1991) *Mind and Its Evolution: A Dual Coding Theoretical Approach (2006) == Lähteet == Luokka:Kanadalaiset professorit Luokka:Kanadalaiset psykologit Luokka:Kanadalaiset kehonrakentajat Luokka:Kanadansuomalaiset henkilöt Luokka:Vuonna 1925 syntyneet Luokka:Vuonna 2016 kuolleet
Rangaistuspartio

Rangaistuspartio (Wheels of terror tai The Misfit Brigade) on Sven Hasselin teoksesta Kuolema telaketjuilla tehty elokuva vuodelta 1987. Sen on ohjannut Gordon Hessler. ==Arvioita== Video-oppaassa vuodelta 1994 Roope Lehtinen kutsuu Rangaistuspartiota raa’aksi sotaelokuvaksi aivottoman toiminnan ystäville. Hän antaa elokuvalle yhden tähden viidestä, mikä vastaa sanallista arviota ”huono”. ==Lähteet== == Aiheesta muualla == * http://www.leffatykki.com/elokuva/kuolema-telaketjuilla Luokka:Vuoden 1987 yhdysvaltalaiset elokuvat Luokka:Yhdysvaltalaiset sotaelokuvat Luokka:Yhdysvaltalaiset romaaneihin perustuvat elokuvat
Lääninoikeus Ruotsissa

Ruotsissa toimi vuosina 1979–2010 lääninoikeuksia (), jotka olivat osa läänien hallintoa. Helmikuun 2010 alussa aikaisemmat 23 lääninoikeutta korvattiin 12 hallintotuomioistuimella ()Hovi- ja hallintooikeusverkoston kehittäminen, sivu 48; OM 30.3.2011. Seuraavat lääninoikeuksien muutokset hallinto-oikeuksiksi astuivat voimaan 15. helmikuuta 2010:Domstolsverket, maj 2009: Information om länsrättsreformen *Tukholman lääninoikeus ja Gotlannin lääninoikeus → Tukholman hallinto-oikeus *Uppsalan lääninoikeus ja Västmanlandin lääninoikeus → Uppsalan hallinto-oikeus *Itä-Götanmaan lääninoikeus, Södermanlandin lääninoikeus ja osa Kalmarin lääninoikeudesta → Linköpingin hallinto-oikeus *Jönköpingin lääninoikeus, Mariestadin lääninoikeus ja osa Vänersborgin lääninoikeudesta → Jönköpingin hallinto-oikeus *Kronobergin lääninoikeus, Blekingen lääninoikeus ja osa Kalmarin lääninoikeudesta → Växjön hallinto- oikeus *Skånen lääninoikeus → Malmön hallinto-oikeus *Göteborgin lääninoikeus, Hallandin lääninoikeus ja osa Vänersborgin lääninoikeudesta → Göteborgin hallinto-oikeus *Värmlannin lääninoikeus ja Örebron lääninoikeus → Karlstadin hallinto-oikeus *Taalainmaan lääninoikeus ja Gävleborgin lääninoikeus → Falunin hallinto-oikeus *Västernorrlandin lääninoikeus ja Jämtlandin lääninoikeus → Härnösandin hallinto-oikeus *Västerbottenin lääninoikeus → Uumajan hallinto-oikeus *Norrbottenin lääninoikeus → Luulajan hallinto-oikeus == Katso myös == * Lääninoikeus (Suomessa) == Lähteet == Luokka:Ruotsin tuomioistuimet Luokka:Ruotsin oikeushistoria
(Crack It) Something Going On

(Crack It) Something Going On on suomalaisyhtye Bomfunk MC’s:n kappale heidän toiselta, Burnin’ Sneakers-studioalbumilta. Sen julkaisi Sony Music albumin kolmantena singlenä kesäkuussa 2002. Kappaleella esiintyy Bomfunk MC's:n lisäksi ruotsalainen naisartisti Jessica Folcker. Osa kappaleesta on lainattu ABBAn laulajan, Anni-Frid Lyngstadin esittämän, vuonna 1982 julkaistun I Know There's Something Going On-kappaleesta. Kappaleesta muodostui albumin menestynein single, päästen listoille yhteensä kahdeksassa eri valtiossa. == Kappaleet == CD Single # # ==Listasijoitukset== Lista Paras Sijoitus Belgia (Ultratop 50 Vallonia) 31 Italia (FIMI) 15 Itävalta (Ö3 Austria Top 40) 19 Norja (VG-lista) 2 Ruotsi (Sverigetopplistan) 4 Saksa (Media Control Charts) 10 Suomi (Suomen virallinen lista) 3 Sveitsi (Swiss Music Charts) 70 ==Lähteet== Luokka:Vuoden 2002 kappaleet Luokka:Bomfunk MC’sin kappaleet
Radio Kompassi

Radio Kompassi oli suomalainen paikallisradio, joka toimi vuosina 2014–2017 Jyväskylässä. Sen omisti porilainen Mediatakojat Oy. Kanava kuului Jyväskylässä ja Äänekoskella. Jyväskylässä taajuus oli 88,0 MHz ja Äänekoskella 88,4 MHz. Radio Kompassi muuttui 31.10.2017 HitMix Jyväskyläksi. HitMix kuului Jyväskylässä ja Äänekoskella Radio Kompassin entisillä taajuuksilla. Radio Kompassi aloitti lähetykset 4. kesäkuuta 2014. Ensimmäinen kanavalla soitettu kappale oli jyväskyläläisen Fyysisen Preesensin "Jypinkylä 3". Toimituksen tilat sijaitsivat Jyväskylän keskustassa Kävelykadulla. 1.1.2020 HitMix Jyväskylän taajuuksilla aloitti Bauer Media Oy:n ja Mediatakojat Oy:n Ysäri. == Lähetys == Kompassilta tuli juonnettua ohjelmaa maanantaista torstaihin klo 06.30–18.00, perjantaisin klo 06.30-20 ja lauantaisin klo 14-16. Muun ajan kanavalla soitettiin musiikkia. Kaikki ohjelma oli paikallista Jyvässeudun asiaa ja paikallisuutiset tulivat lähetysaikoina aina tasatunnein. Kerran viikossa Radio Kompassi kutsui ajankohtaisen vieraan keskustelemaan tunnin ajaksi. Torstain kahvilavieras -ohjelma lähetettiin torstaisin klo 13.00-14.00. == Urheilu == Radio Kompassi seurasi urheilua Jyväskylän seudulla, jääkiekon lisäksi myös muun muassa jalkapalloa, pesäpalloa ja salibandya. Keväällä 2015 kanavalla selostettiin Happeen pudotuspeliotteluita miesten Salibandyliigassa. Kesällä 2016 Radio Kompassi selosti Jyväskylän Kirin vierasottelut miesten Superpesiksessä. == Toimitus == Radio Kompassin tuottajana vuosina 2014-2017 toimi Henri Berg. Radio Kompassilla työskennelleitä toimittajia olivat muun muassa Elsa Kalervo, Timo Lievemaa, Henri Pitkänen, Aleksi Pöytäkangas, Jussi Kotila, Anne Vartiainen, Tuomas Heikkilä, Joel Holma ja Konsta Niskavaara. == Radio Kompassin taajuudet ja kuuluvuusalueet == * Jyväskylä 88,0 MHz * Äänekoski 88,4 MHz == Lähteet == == Aiheesta muualla == * Radio Kompassin kotisivut Luokka:Jyväskylän media Luokka:Suomalaiset radioasemat Luokka:Vuonna 2014 perustetut radioasemat Luokka:Vuonna 2017 lakkautetut radioasemat
Vaiennut viulu

Vaiennut viulu on Konsta Jylhän säveltämä kappale, joka syntyi jouluna 1964. Se on yksi niistä kappaleista, joista on tullut Konsta Jylhän pidetyimpiä. Jylhä on joskus siitä puhuessaan maininnut sanan ”virsi”. Hän on kertonut omistaneensa kappaleen vuonna 1913 kuolleen isänsä Viljami Jylhän muistolle. Jylhä on kertonut sävellyksistään, että ”ne vain tulivat jostakin”. Hänessä oli sen verran nuottimiestä, että hän sai tallennetuksi mieleen tulleen melodian paperille. Jouluiltana 1964 hänellä oli mielessä pimentyneen illan tunnelma, kun hän valvoi ja muu kotiväki jo nukkui. Hän soitteli yksikseen harmonia, ja Vaienneen viulun melodia ”tuli jostakin”. Kappale oli Kaustisen Purppuripelimannien vakionumero, joka oli soitettava jokaisessa konsertissa. Vaikka soitto olisi ollut koko konsertin ajan rutiininomaista, koko yhtye ryhdistäytyi Vaienneen viulun kohdalla. Viuluja viriteltiin tavallista kauemmin ja myös yhtyeen basisti Veikko Järvelä otti jousen käteensä. Vaienneen viulun esittäminen oli Konsta Jylhälle aina voimanponnistus – se oli soitettava aina hyvin. Osa yleisöstä liikuttui kyyneliin kappaleen aikana, ja säveltäjä itsekin pyyhki usein silmäkulmaansa. Viljami Niittykoski sanoitti kappaleen, ja sen ovat levyttäneet Kaustisen Purppuripelimannien lisäksi muun muassa Hääkuoro, Mauno Kuusisto, Eino Grön ja Vesa-Matti Loiri. == Lähteet == * Paavo Helistö: Konstan parempi valssi, s. 86-87. Tammi 1972. ISBN 951-30-2016-9 Luokka:Suomalaiset musiikkikappaleet
Bimediaani

Bimediaani () on geometriassa jana, joka yhdistää nelikulmion tai tetraedrin vastakkaisten sivujen keskipisteet toisiinsa. Sen lähin vastine kolmiossa on mediaani eli keskijana, joka yhdistää sivun keskipisteen kolmion kärkeen. Suomalaisessa geometriassa bimediaania käsitellään harvoin eikä sille ole vielä suomalaista nimitystä. == Nelikulmio == === Bimediaanit puolittavat toisensa === Pierre Varignon on todistanut, että bimediaanit puolittavat aina toisensa. Kun bimediaanien päätepisteiden kautta piirretään nelikulmio, ovat bimediaanit sen lävistäjiä. Koska vain suunnikkaalla on lävistäjiään puolittava ominaisuus, on nelikulmio aina suunnikas. Nelikulmiota kutsutaankin Varignonin suunnikkaaksi. === Bimediaanien leikkauspiste ja Newtonin suora === Bimediaanien leikkauspisteen kautta kulkee myös kolmas jana, joka piirretään yhdistämällä nelikulmion lävistäjien keskipisteet toisiinsa. Myös tämä jana puolittuu leikkauspisteessä. Viimeksi mainittua janaa kutsutaan myös nelikulmion kolmanneksi bimediaaniksi ja sen kautta kulkee Newtonin suora. === Bimediaanien ja lävistäjien duaaliominaisuus === Seuraavilla neljällä janalla on duaalinen ominaisuus: * Bimediaanit ovat yhtä pitkät, jos ja vain jos, lävistäjät ovat kohtisuorat. * Bimediaanit ovat kohtisuorat, jos ja vain jos, lävistäjät ovat yhtä pitkät. === Neljän massan painopiste === Bimediaanien leikkauspiste on myös painopiste neljälle samanpainoiselle massalle, jotka ovat nelikulmion kärjissä. Lisäksi myös Varignonin suunnikkaan oma painopiste yhtyy tähän painopisteeseen. == Tetraedri == Epäsäännöllisen tetraedrin kuuden särmän keskipisteet voidaan yhdistää kolmella bimediaanilla, jotka leikkaavat toisensa yhteisessä pisteessä. Taso, joka leikkaa tetraedrin kahtia pitkin yhtä bimediaania, jakaa tetraedrin tilavuuden kahteen puolikkaaseen. == Katso myös == * Varignonin lause käsittelee Varignonin suunnikasta. * Newtonin suora == Lähteet == === Viitteet === Luokka:Geometria
Turn It Up

Turn It Up on suomalaisyhtye Bomfunk MC’s:n kappale heidän kolmannelta, Reverse Psychology-studioalbumiltaan. Sen julkaisi Universal Music sekä albumin kolmantena että koko yhtyeen uran viimeisenä singlenä vuonna 2004. Kappaleella esiintyy Bomfunk MC’s:n lisäksi ruotsalainen naisartisti Anna Nordell. Toisin kuin yhtyeen edelliset singlet, tämä ei onnistunut pääsemään edes kotimaassa listoille. == Kappaleet == # ==Lähteet== Luokka:Vuoden 2004 kappaleet Luokka:Bomfunk MC’sin kappaleet
Dexter Jackson

Dexter ”The Blade” Jackson (s. 25. marraskuuta 1969) on uransa vuoden 2020 lopussa lopettanut yhdysvaltalainen kehonrakentaja. Hän on saavuttanut tittelin Mr. Olympia vuonna 2008. Hän on sijoittunut 2000-luvulla aina Mr. Olympia -kilpailussa kymmenen parhaan joukkoon.http://www.youtube.com/watch?v=SEwLcHvFnhshttp://bladenutrition.com/dexter/ ==Kehonrakennustittelit== *1992 NPC Southern States, Lightweight, 3. sija *1995 NPC USA Championships, Light-Heavyweight, 1. sija *1996 NPC Nationals, Light-Heavyweight, 6. sija *1998 North American Championships, Light- HeavyWeight, 1. sija *1999 Arnold Classic, 7. sija *1999 Grand Prix England, 4. sija *1999 Night of Champions, 3. sija *1999 Mr. Olympia, 9. sija *1999 World Pro Championships, 4. sija *2000 Arnold Classic, 5. sija *2000 Grand Prix Hungary, 2. sija *2000 Ironman Pro Invitational, 3. sija *2000 Night of Champions, 8. sija *2000 Mr. Olympia, 9. sija *2000 Toronto Pro Invitational, 2. sija *2001 Arnold Classic, 5. sija *2001 Grand Prix Australia, 3. sija *2001 Grand Prix England, 4. sija *2001 Grand Prix Hungary, 3. sija *2001 Night of Champions, 2. sija *2001 Mr. Olympia, 8. sija *2001 Toronto Pro Invitational, 2. sija *2002 Arnold Classic, 3. sija *2002 Grand Prix Australia, 2. sija *2002 Grand Prix Austria, 2. sija *2002 Grand Prix England, 1. sija *2002 Grand Prix Holland, 3. sija *2002 Mr. Olympia, 4. sija *2002 San Francisco Pro Invitational, 3. sija *2002 Show of Strength Pro Championship, 6. sija *2003 Arnold Classic, 4. sija *2003 Maximum Pro Invitational, 3. sija *2003 Mr. Olympia, 3. sija *2003 San Francisco Pro Invitational, 3. sija *2003 Show of Strength Pro Championship, 1. sija *2004 Arnold Classic, 3. sija *2004 Grand Prix Australia, 1. sija *2004 Ironman Pro Invitational, 1. sija *2004 Mr. Olympia, 4. sija *2004 San Francisco Pro Invitational, 1. sija *2005 Arnold Classic, 1. sija *2005 San Francisco Pro Invitational, 2. sija *2006 Arnold Classic, 1. sija *2006 Mr. Olympia, 4. sija *2007 Arnold Classic, 2. sija *2007 Mr. Olympia, 3. sija *2008 Arnold Classic, 1. sija *2008 IFBB Australian Pro Grand Prix VIII, 1. sija *2008 IFBB New Zealand Grand Prix, 1. sija *2008 IFBB Russian Grand Prix, 1. sija *2008 Mr. Olympia, 1. sija *2009 Mr. Olympia, 3. sija *2010 Arnold Classic, 4. sija *2010 IFBB Australian Pro Grand Prix, 2. sija *2010 Mr. Olympia, 4. sija *2011 Flex Pro, 2. sija *2011 Mr. Olympia, 6. sija *2011 FIBO Pro, 1. sija *2011 Pro Masters World Champion, 1. sija *2012 Arnold Classic, 5. sija *2012 Mr. Olympia, 4. sija *2012 IFBB Masters Olympia, 1. sija *2013 Arnold Classic, 1. sija *2013 IFBB Australian Pro Grand Prix, 1. sija *2013 Mr. Olympia, 5. sija *2013 EVLS Prague Pro, 2. sija *2013 Tijuana Pro, 1. sija *2016 Mr. Olympia 3. sija == Lähteet == == Aiheesta muualla == Luokka:Yhdysvaltalaiset kehonrakentajat Luokka:Vuonna 1969 syntyneet Luokka:Elävät henkilöt
Inny

Inny on Irlannin pisimmän joen, Shannonin, sivujoki. Se virtaa läntisessä Irlannissa. Se saa alkunsa Lough Sheelin -järvestä ja virtaa Lough Kinalen, Lough Derravaraghin, Lough Ironin kautta Lough Reehen. Joen kokonaispituus on noin 50 kilometriä. Sen syvyys on tyypillisesti 1,5–3,0 metriä, mutta vaihtelee sään mukaan. Inny on virkistyskalastajien suosiossa. Sieltä kalastetaan taimenta ja haukea. Joesta on satu yli kymmenen kilogramman painoisia haukia. Joen yleisimmät kalalajit ovat särki, lahna, ahven ja suutari. == Lähteet == == Aiheesta muualla == Luokka:Irlannin joet
Nelson Mason

Nelson Mason (s. 13. lokakuuta 1987 Niagara Falls) on kanadalainen moottoriurheilija. == Ura == Mason aloitti Karting-uransa vuonna 1999. Hän oli kolmas British Universities Karting Championship -luokassa vuonna 2008. Vuosina 2007-2008 Mason osallistui Formula Ford Festivaliin. Vuonna 2010 Mason ajoi kuusi kilpailua Italian Formula 3 -sarjassa. Vuodet 2011-2012 Mason piti välivuotta kilpa-autoilusta, kunnes vuonna 2013 Mason siirtyi European F3 Open -sarjaan. Hän saavutti kolme voittoa, neljä paalupaikkaa, neljä nopeinta kierrosta ja kuusi palkintosijaa sijoittuen loppupisteissä sarjan kolmanneksi. Vuonna 2014 Mason ajoi GP3-sarjassa Hilmer Motorsport -tallissa. Hän ei saavuttanut pisteitä sijoittuen parhammillaan kilpailussa kymmenenneksi. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2014 Hilmer Motorsport ESP FEA 17 ESP SPR Kesk. AUT FEA 14 AUT SPR 16 GBR FEA 25 GBR SPR 12 GER FEA 16 GER SPR 14 HUN FEA 19 HUN SPR 20 BEL FEA 15 BEL SPR 10 ITA FEA Kesk. ITA SPR 18 RUS FEA 15 RUS SPR DNS ABU FEA 17 ABU SPR 18† 0 22. Luokka:Kanadalaiset autourheilijat Luokka:Vuonna 1987 syntyneet Luokka:GP3-kuljettajat Luokka:Elävät henkilöt
Frank Zane

Frank Zane (s. 28. kesäkuuta 1942 Kingston, Pennsylvania) on entinen yhdysvaltalainen kehonrakentaja, opettaja ja kolminkertainen Mr. Olympia -kilpailun voittaja vuodesta 1977 vuoteen 1979.http://www.frankzane.com/about/resume.html Frank Zane harjoitteli ja kilpaili samaan aikaan muun muassa Arnold Schwarzeneggerin, Dave Draperin ja Franco Columbun kanssa. 1970-luvulla he harjoittelivat yhdessä Gold’s Gym -kuntosalilla, joka sijaitsi Los Angelesin Venicen kaupunginosassa.http://www.muscleandstrength.com/articles/interview-with-mr- olympia-frank-zane.htmlhttp://www.muscleandfitness.com/news-and- features/athletes-and-celebrities/frank-zane-best-built- manhttp://www.musclemag.com/oak-iron-frank-zane-reflects-on-his-time-with- arnold/#.U2zCEa1_veA Frank Zane on aktiiviuransa jälkeen kirjoittanut lukuisia kirjoja kehonrakennuksesta. == Yksityiselämä == Frank Zane on ollut yli 40 vuotta naimisissa vaimonsa Christinen kanssa.http://www.frankzane.com/about/bio.html Kehonrakennuksen lisäksi Frank Zanen kiinnostuksen kohteita ovat muun muassa meditointi, kirjoittaminen ja musiikki; hän osaa soittaa seitsemää eri instrumenttia. == Lähteet == == Aiheesta muualla == * Frankzane.com * Frank Zane Twitterissä Luokka:Yhdysvaltalaiset kehonrakentajat Luokka:Vuonna 1942 syntyneet Luokka:Elävät henkilöt
James Wilson (jalkapalloilija)

James Wilson (s. 1. joulukuuta 1995) on englantilainen jalkapalloilija, joka edustaa Valioliigassa pelaavaa Manchester Unitedia. Hän on pelipaikaltaan hyökkääjä. Manchester Unitedin kasvatti Wilson pelaa myös Englannin alle 19-vuotiaiden maajoukkueessa, jossa hän on pelannut vuodesta 2013. Wilson teki Valioliiga-debyyttinsä 6. toukokuuta 2014 Hull Cityä vastaan. Hän iski ottelussa kaksi maalia ja näin hänestä tuli ensimmäinen Unitedin pelaaja sitten Ruud van Nistelrooyn, joka on tehnyt avausottelussaan Valioliigassa kaksi maalia. Kolmannen maalinsa Valioliigassa ja ensimmäisen kaudella 2014–2015 Wilson teki tammikuussa 2015 Queens Park Rangers FC:tä vastaan Man Utd:n 2-0 -voittoon päättyneessä ottelussa. == Lähteet == == Aiheesta muualla == * James Wilson Transfermarkt.co.uk -sivustolla Luokka:Englantilaiset jalkapalloilijat Luokka:Vuonna 1995 syntyneet Luokka:Elävät henkilöt
Juicy J

Juicy J (oik. Jordan Michael Houston, s. 5. huhtikuuta 1975 Memphis, Tennessee) on yhdysvaltalainen rap-artisti. Hän on julkaissut neljä studioalbumia, mutta tuli alun perin tunnetuksi yhtenä 1990-luvun hip hop- yhtye Three 6 Mafian perustajista. Luokka:Yhdysvaltalaiset hip hop -artistit Luokka:Vuonna 1975 syntyneet Luokka:Elävät henkilöt